... પરના હુમલાના વીડિયો બતાવ્યા. ઉત્તર અમેરિકાના મૂળ નિવાસીઓનો ઉલ્લેખ કરતાં રોઝ કહે છે, "હું અસલ વંશીય જૂથમાંથી આવું છું. મારા પર હુમલો કરનારા શ્વેત લોકો હતા. તેથી સત્તાનું માળખું સ્પષ્ટ હતું. કેટલીક શ્વેત મહિલાઓ પણ ભોગ બની હતી, પરંતુ મોટા ભાગની પીડિત મહિલાઓ અશ્વેત હતી." 

ત્યાર બાદ તે પુરુષે તેમને મારી નાખવાની ધમકી આપી. પોતાની તમામ શક્તિ ભેગી કરીને રોઝ તેમની સાથે વાતચીત કરવા લાગ્યાં. તેમણે તેમને ખાતરી આપી કે તેઓ તેને છોડી મૂકશે તો તેમની ઓળખ છતી નહીં કરે. તેમને કંઈ નહીં થાય. કોઈને ખબર પણ નહીં પડે. ... બાકીનો લેખ લખો:
ેટલાક સહધ્યાયીઓએ તેમને એક લિંક શૅર કરી હતી. તે લેબલ્ડ લિંક હતી. તેના પર ક્લિક કરતા જ પોર્ન વીડિયો શૅર સાઇટ પોર્નહબ ખૂલી ગઈ. તેણે તેમાં પોતાના પર થયેલા જાતીય હુમલાના કેટલાક વીડિયો જોયા ત્યારે તેને ચક્કર આવવા લાગ્યા.

આ વીડિયોનાં ટાઇટલ 'ટીનેજર ક્રાઇંગ એન્ડ સ્લેપ્ડ', 'ટીનેજર ડિસ્ટ્રોય્ડ', 'ટીનેજર પાસ્ડ આઉટ' વગેરે હતાં. તેમાંથી એક વીડિયો ચાર લાખ કરતાં વધુ વખત જોવાયો હતો તેમ રોઝ કહે છે. 

તેઓ કહે છે, "સૌથી ખરાબ વીડિયો એ હતા જેમાં હું બેહોશ થઈ ગઈ હતી. હું જ્યારે ભાનમાં પણ ન હતી ત્યારે મારા પર જે હુમલો થયો તે જોવું સૌથી ભયાનક હતું."

તેમણે તાત્કાલિક નક્કી કર્યું કે તેઓ પરિવારને આ વીડિયો વિશે નહીં જણાવે. મોટા ભાગના પરિવારજનોએ તેમને ટેકો આપ્યો ન હતો. તેમને આ વિશે જણાવવાનો કોઈ ફાયદો પણ ન હતો.

થોડા જ દિવસોમાં સ્પષ્ટ થઈ ગયું કે તેમની શાળામાં ભણતા મોટા ભાગના લોકોએ વીડિયો જોયા હતા. 

"તેમણે મને બહુ ત્રાસ આપ્યો. લોકોએ કહ્યું કે હું આને જ લાયક હતી. મેં જ તેમને ઉશ્કેર્યા હશે. તેમણે મને વેશ્યા કહી."

કેટલાક છોકરાઓએ કહ્યું કે તેમનાં માતાપિતાએ તેમને મારી નજીક ન જવા કહ્યું છે. તેમને લાગતું હતું કે હું તેમને કદાચ લલચાવી શકું અને પછી તેમની સામે બળાત્કારનો આરોપ મૂકીશ.

તેઓ કહે છે, "લોકોને પીડિત સામે આરોપ મૂકવાનું બહુ સરળ લાગે છે." 

રોઝે કહ્યું કે ત્યાર પછી 2009 દરમિયાન તેમણે છ મહિના સુધી પોર્નહબને અનેક વખત ઇમેઈલ કર્યા અને પોતાના વીડિયો દૂર કરવા વિનંતી કરી.

"મેં પોર્નહબને ઇમેઇલમાં વિનંતી કરી. મેં તેમની પાસે ભીખ માંગી. મેં લખ્યું, 'પ્લીઝ, હું સગીર છું. આ એક હુમલો હતો. મહેરબાની કરીને તેને દૂર કરો.' 

પોર્નહબ તરફથી તેમને કોઈ જવાબ ન મળ્યો અને વીડિયો પણ સક્રિય રહ્યા. 

"ત્યાર પછીના વર્ષે હું પોતાનામાં જ ખોવાયેલી રહી. મેં મારી જાતને દુનિયાથી અલગ કરી નાખી. મને કંઈ અનુભવાતું ન હતું. હું જાણે ઘેનમાં હતી. મેં મારી જાતને અળગી રાખી." 

તેમને લાગતું હતું કે તે જેટલા અજાણ્યા લોકો સાથે આંખ મિલાવશે તેમણે તેમના વીડિયો જોયા હશે. 

"તેઓ વીડિયો જોઈને ઉત્તેજિત થયા હશે?તેમને મારા પરના રેપથી સંતોષ મળ્યો હશે?" 

તેઓ પોતાની જાતને જોઈ શકે તેમ ન હતાં. તેથી જ તેમણે ઘરના દરેક અરીસાને ધાબડાથી ઢાંકી દીધા. તે અંધારામાં જ બ્રશ કરતી અને નહાતી. તેમને સતત વિચાર આવતો કે તેમના વીડિયો કોણ જોતું હશે. 

તેમને કંઈ ખબર પડતી ન હતી. 

રોઝે પોતાને એક વકીલ તરીકે દર્શાવીને એક...